sagorsarker/bangla-wikipedia huggingface dataset:
ফুটবল ক্লাব গোরিৎসা

খ্রভাতস্কি নগোমেতনি ক্লুব গোরিৎসা (, ; এছাড়াও ক্রোয়েশীয় ফুটবল ক্লাব গোরিৎসা, ফুটবল ক্লাব গোরিৎসা, এফসি গোরিৎসা অথবা শুধুমাত্র গোরিৎসা নামে পরিচিত) হচ্ছে ভেলিকা গোরিৎসা ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ২০০৯ সালের ১৬ই জুলাই তারিখে প্রতিষ্ঠিত হয়েছে। এফসি গোরিৎসা তাদের সকল হোম ম্যাচ ভেলিকা গোরিৎসার খ্রভাতস্কি স্তাদিওন ভেলিকা গোরিৎসায় খেলে থাকে; যার ধারণক্ষমতা হচ্ছে ৫,২০০। বর্তমানে এই ক্লাবের ম্যানেজারের দায়িত্ব পালন করছেন ভালদাস দাম্ব্রাউস্কাস এবং সভাপতির দায়িত্ব পালন করছেন নেনাদ চ্রঙ্কো। ক্রোয়েশীয় গোলরক্ষক ক্রিস্তিয়ান কাখলিনা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি গোরিৎসা এপর্যন্ত ২টি শিরোপা জয়লাভ করেছে; যার উভয়েই হচ্ছে ক্রোয়েশীয় দ্বিতীয় ফুটবল লীগ শিরোপা।
খালসা আখবর লাহোর

খালসা আখবর ( লাহোরের একটি সাপ্তাহিক পত্রিকা ছিল। "লাহোর খালসা দিওয়ান," একটি শিখ সমাজের অঙ্গ। লাহোর থেকে পাঞ্জাবী ভাষায় প্রকাশিত (গুরুমুখী লিপি) পত্রিকাটি ১৮৮৬ সালে প্রতিষ্ঠিত হয়েছিল এবং ১৯০৫ সাল পর্যন্ত বিক্ষিপ্তভাবে এটি কার্যকর ছিল। লাহোরের ওরিয়েন্টাল কলেজের পাঞ্জাবির অধ্যাপক ভাই গুরমুখ সিংহ পত্রিকাটি প্রতিষ্ঠা করেছিলেন, যিনি লাহোরে "খালসা প্রেস"ও প্রতিষ্ঠা করেছিলেন, এই গবেষণাপত্রটি পণ্ডিত এবং কবি গিয়ানী দিত সিংহ হাতে নিয়েছিলেন। 
লাহোর থেকে ভাই গুরুমুখ সিংহের প্রচেষ্টার মাধ্যমে ১৮৮৬ সালের ১৩ জুন থেকে পত্রিকাটি কার্যকর হয়েছিল। এটি খলতা দিওয়ান সমাজের সাপ্তাহিক সংবাদপত্র ছিল এবং লিথোগ্রাফি এবং গুরুমুখী লিপিতে প্রকাশিত হয়। এর প্রথম দুইজন সম্পাদক হলেন গিয়ানী ঝাঁদা সিং ফরিদকোট এবং সরদার বসন্ত সিং। পরে, এটি জিয়ান দিত সিংয়ের হাতে হস্তান্তর করা হয়। পত্রিকাটি ১৮৮৯ সাল পর্যন্ত প্রকাশিত হতে থাকে। এর পরে "স্বপন" নামে একটি নাটক প্রকাশের বিষয়ে অমৃতসারি পার্টির দায়ের করা আইনি মামলার কারণে এর প্রকাশনা কিছু সময়ের জন্য বন্ধ হয়ে যায়। 
এটি ১৮৯৩ সালের ১ মে জেনি দিত সিং এর সম্পাদনায় পত্রিকাটি পুনরায় প্রকাশ শুরু করে।
গিয়ানী দিত সিং পাঞ্জাবি গদ্য ও কাব্যগ্রন্থের একজন দুর্দান্ত লেখক এবং তাঁর অনেক সম্পাদকীয় ছন্দে লিখেছিলেন। তিনি ছিলেন ভাই গুরমুখ সিংহের ডান হাত এবং সিংহ সভা লাহোরের অন্যতম স্তম্ভ। ১৯০১ সালে তিনি মারা যান। তাঁর পরে, সরদার মাইয়া সিংহ আহলুওয়ালিয়া "খালসা আখবারের" সম্পাদক হন এবং ১৯০৫ সাল পর্যন্ত অব্যাহত থাকেন। সিংহ সভা লাহোর বিলোপের পরে এবং অন্যান্য কিছু কারণে পত্রিকাটি প্রকাশনা বন্ধ করে দেয়।
রংপুর, গুজরাত

রংপুর (Rangpur) পশ্চিম ভারতের গুজরাতের সৌরাষ্ট্র উপদ্বীপের ভানালার কাছে একটি প্রাচীন প্রত্নতাত্ত্বিক স্থান। এটি খাম্বাৎ উপসাগর এবং কচ্ছ উপসাগরের মধ্যবর্তী প্রান্তে অবস্থিত। এটি সিন্ধু সভ্যতার সময়ের অন্তর্গত, এবং লোথালের বৃহত্তর প্রত্নস্থলের উত্তর-পশ্চিমে অবস্থিত। এটি রংপুর সংস্কৃতির (Rangpur culture) জন্য আদর্শ প্রত্নস্থল এবং সিন্ধু উপত্যকা সভ্যতার শেষ পর্যায়ের একটি আঞ্চলিক রূপ যা খ্রিস্টপূর্ব দ্বিতীয় সহস্রাব্দে গুজরাতে বিদ্যমান ছিল। 
১৯৩১ সালে এম.এস.ভাটসের নেতৃত্বে আর্কিওলজিক্যাল সার্ভে অফ ইন্ডিয়া (এএসআই) ট্রেইল ডিগিং বা পর্যায়ক্রমিক খনন পরিচালনা করে। পরবর্তীতে ঘুরিয়ে (১৯৩৯), দীক্ষিত (১৯৪৭) এবং এস. আর. রাও (১৯৫৩-৫৬) এএসআই প্রকল্পের অধীনে প্রত্নস্থলটি খনন করেন। 
এস. আর. রাও ডেপোজিটগুলোকে (খনন করে যা পাওয়া গেল) চারটি পর্যায় অনুযায়ী ভাগ করেন, যার দ্বিতীয় পর্যায় ছিল হরপ্পীয় সংস্কৃতি, যার মধ্যে তিনটি উপ-পর্যায় ছিল। প্রথম পর্যায় ছিল মাইক্রোলিথিক ও মধ্য পুরাপ্রস্তরযুগীয় অবস্থা (রিভার সেকশন) যেখানে তীক্ষ্ণ সরঞ্জাম, চাছনি ও জ্যাসপার (মূল্যবান মণি বিশেষ) পাথরের ব্লেড বা ফলক পাওয়া গেছে। রাও এর দেয়া পর্যায়গুলো: 
রংপুরে নির্মাণ, সরঞ্জাম ও আসবাবপত্রের জন্য আকাসিয়া কাঠ (বাবলা) ব্যবহার করা হত। 
গুটিকাকৃত প্রান্ত এবং খাঁজযুক্ত কাঁধ সহ কালো ও লাল রঙ করা মৃৎশিল্প ও উচ্চ স্কন্ধ বা কাঁধ বিশিষ্ট ভাণ্ড বা বয়াম হল এখানকার প্রাপ্ত নিদর্শন। এখানে শঙ্খের শিল্পকর্মও পাওয়া গেছে। এখানকার অন্যান্য নিদর্শনগুলোর মধ্যে রয়েছে কুঠার, স্টিয়ালাইট ও কার্নেলিয়ানের গুটিকা এবং মৃত্তিকানির্মিত জিনিসপত্র। 
রংপুরে বিপুল পরিমাণ উদ্ভিদের দেহাবশেষ পাওয়া গেছে। বাজরা, চাল (২য় পর্যায় এ) এবং জনার (Period HI) পাওয়া গেছে।
ঝাঙ্গার দশা

ঝাঙ্গার পর্যায় (Jhangar Phase) ছিল একটি প্রত্নতাত্ত্বিক সংস্কৃতি, যার নামকরণ করা হয় এর আদর্শ প্রত্নস্থল ঝাঙ্গার এর নামে, যা সিন্ধুর (অর্থাৎ নিম্ন সিন্ধু উপত্যকা) শেষ হরপ্পীয় সংস্কৃতির ঝুকার দশার পরবর্তীতে আবির্ভূত হয়। 
এটি একটি অ-শহুরে সংস্কৃতি, যাকে "অপরিশোধিত হাতে তৈরি মৃৎপাত্র" এবং "একটি যাযাবর এবং প্রধানত চারণজীবী জনগোষ্ঠীর ক্যাম্পসাইট" দ্বারা চিহ্নিত করা হয়। এটি খ্রিস্টপূর্ব দ্বিতীয় সহস্রাব্দের শেষের দিকের এবং প্রথম সহস্রাব্দ খ্রিস্টপূর্বাব্দের শুরুর দিকের সংস্কৃতি। সিন্ধুতে পুনরায় নগরায়ন শুরু হয় প্রায় ৫০০ খ্রিস্টপূর্বাব্দে।
থিম্ফু জেলা

থিম্ফু জেলা ভুটানের একটি জেলা। এটি ভুটানের ২০টি জেলার অন্যতম জনবহুল জেলা। জেলার প্রধান শহর ও সদরদপ্তর থিম্ফু। থিম্ফু ভুটানের জাতীয় রাজধানী।
থিম্ফু জেলার আয়তন ২০৬৭ বর্গকিলোমিটার। এর উত্তরে চীনের সাথে আন্তর্জাতিক সীমান্ত রয়েছে, পূর্বে গাসা, পুনাখা ও ওয়াংদুয়ে ফ্রোদাং জেলা, দক্ষিণে দাগানা ও চুখা জেলা, পশ্চিমে চুখা ও পারো জেলা অবস্থিত।
থিম্ফু জেলা ৮টি গিয়োগ এবং একটি শহর (থিম্ফু) নিয়ে গঠিত। 
এছাড়া লিংঝি, সোই ও নারো গিয়োগ নিয়ে লিংঝি ডংখাগ (উপজেলা) গঠিত। এটি জেলার একমাত্র উপজেলা। বাকি গিয়োগগুলো সরাসরি জেলার অধীন।
২০০৫ সালে থিম্ফু জেলার জনসংখ্যা ছিল ৯৮,৬৭৬ জন। ২০১৭ সালে জনসংখ্যা বৃদ্ধি পেয়ে হয় ১৩৮,৭৩৬ জন। জনসংখ্যার ঘনত্ব প্রতি বর্গকিলোমিটারে ৬৭.১ জন।
জেলার প্রধান ভাষা হচ্ছেন জংখা; তবে, রাজধানীতে ভুটানের প্রায় প্রতিটি ভাষা মুখোমুখি হতে পারে।
ওরা তিনজন

ওরা তিনজন ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নুর হোসেন বলাই। শ্রেষ্ঠাংশে অভিনয় করেছেন মান্না, অঞ্জু ঘোষ, এটিএম শামসুজ্জামান, রাজীব, মিজু আহমেদ, টেলি সামাদ সহ আরও অনেকে।
চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
"ওরা তিনজন" চলচ্চিত্রের গান রচনা করেছন মাসুদ করিম, মনিরুজ্জামান মনির, আলাউদ্দিন আলী ও নুর হোসেন বলাই। সুর ও সঙ্গীতায়োজন করেছেন আলাউদ্দিন আলী এবং গানে কণ্ঠ দিয়েছেন রুনা লায়লা, সাবিনা ইয়াসমিন, এম এ খালেক, আগুন, রিজিয়া খালেক।
চলচ্চিত্রটির নেপালে চিত্রায়ান করা হয়েছিল।
কুমারগাঁও, সিলেট

কুমারগাঁও বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার সদর উপজেলার অন্তর্ভুক্ত। সিলেট শহরের উপকণ্ঠে প্রধানত টুকের বাজার ইউনিয়নের অন্তর্ভুক্ত হলেও গ্রামের সামান্য অংশ খাদিমনগর ইউনিয়নে পড়েছে। শাহজালাল বিজ্ঞান ও প্রযুক্তি বিশ্ববিদ্যালয় কুমারগাঁও গ্রামেই অবস্থিত। এছাড়া গ্রামে ৫০ মেগাওয়াট ক্ষমতাবিশিষ্ট ইপিএল কুমারগাঁও বিদ্যুৎকেন্দ্র অবস্থিত।
কুমারগাঁও সিলেট শহরের উপকণ্ঠে সুরমা নদীর তীরে অবস্থিত।
কুমারগাঁও সিলেট-সুনামগঞ্জ মহাসড়কের (আর২৮০) পাশে অবস্থিত। সিলেট শহর থেকে কুমাগাঁওয়ের দূরত্ব প্রায় ৭ কিলোমিটার। এছাড়া সুরমা নদীর ওপর তৃতীয় শাহজালাল সেতু দক্ষিণ সুরমা উপজেলার সাথে কুমারগাঁওকে সংযুক্ত করেছে।
বশিরা (চলচ্চিত্র)

বশিরা ১৯৯৬ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, রানী রাজীব, মিজু আহমেদ সহ আরও অনেকে।
চলচ্চিত্রটি ১৯৯৬ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
"বশিরা" চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন এন্ড্রু কিশোর, শাকিলা জাফর, লিপি নাসরিন, ঝুমু খান, রিজিয়া পারভীন, আগুন, কনকচাঁপা।
ঝুকার দশা

ঝুকার পর্যায় (Jhukar Phase) ছিল সিন্ধুর শেষ হরপ্পীয় সংস্কৃতির একটি পর্যায় যা খ্রিস্টপূর্ব দ্বিতীয় সহস্রাব্দে পূর্ণবর্ধিত সিন্ধু সভ্যতার পতনের পর অব্যাহত ছিল। এটি সিন্ধুতে ঝুকার নামে প্রত্নতাত্ত্বিক স্থানের নামানুসারে নামকরণ করা হয়, যা ঝুকার পর্যায়ের আদর্শ প্রত্নস্থল। এই দশার পর সিন্ধু অঞ্চলে আসে ঝাঙ্গার দশা। 
এই পর্যায়ের মৃৎপাত্রগুলোকে "পূর্নবর্ধিত হরপ্পীয় মৃৎশিল্প ঐতিহ্য সঙ্গে কিছুটা ধারাবাহিকতা দেখায়" বলে বর্ণনা করা হয়েছে। এই পর্যায়ে, নগরসমূহের নগর-বৈশিষ্ট্যসমূহ (যেমন মহেঞ্জোদারো) অদৃশ্য হয়ে যায়, এবং পাথরের বাটখারা এবং নারী মূর্তিকার মত শিল্পকর্ম বিরল হয়ে ওঠে। এই পর্যায়কে জ্যামিতিক নকশার সঙ্গে কিছু বৃত্তাকার স্ট্যাম্প সীল বা মুদ্রণ সীলমোহর দ্বারা চিহ্নিত করা হয়, যদিও পূর্বের সভ্যতায় যে সিন্ধু লিপি পাওয়া যায়, এই পর্যায়ে তার অভাব দেখা যায়। এই পর্যায়ে সিন্ধু লিপি বিরল এবং তা কেবল মৃৎপাত্রের টুকরোতে খোদাই হিসেবেই সীমাবদ্ধ থাকে। এছাড়াও এই পর্যায়ে দূরপাল্লার বাণিজ্য হ্রাস পায়।
মাছিমপুর, সিলেট

মাছিমপুর বাংলাদেশের উত্তর-পূর্বাঞ্চলের একটি নগর এলাকা। এটি সিলেট সিটি কর্পোরেশনের ২৩ নং ওয়ার্ডের অন্তর্ভুক্ত।
২০১১ আদমশুমারি অনুসারে মাছিমপুরের মোট জনসংখ্যা ৬,৮২৯।
বিশ শতাব্দীর শুরুতে বিশ্বকবি রবীন্দ্রনাথ ঠাকুরের মাছিমপুরে আগমন ও মণিপুরি নৃত্য পর্যবেক্ষণের পর গ্রামটি পরিচিতি পায়।
চিরঋণী (চলচ্চিত্র)

চিরঋণী ১৯৯৬ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন মোস্তাফিজুর রহমান বাবু। এটি মান্না ও শাবনূরের প্রথম চলচ্চিত্র শ্রেষ্ঠাংশে অভিনয় করেছেন মান্না, শাবনূর, অমিত হাসান, আহমেদ শরীফ, প্রবীর মিত্র সহ আরও অনেকে।
চলচ্চিত্রটি ১৯৯৬ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
"চিরঋণী" চলচ্চিত্রের গান রচনা করেছেন গাজী মাজহারুল আনোয়ার, সুর ও সঙ্গীতায়োজন করেছেন আলাউদ্দিন আলী এবং গানে কণ্ঠ দিয়েছেন রুনা লায়লা, সাবিনা ইয়াসমিন, কনকচাঁপা, রফিকুল আলম, এন্ড্রু কিশোর, আগুন।
মাগুরছড়া পুঞ্জি

মাগুরছড়া পুঞ্জি (, "পুঞ্জি" খাসি ভাষায় "গ্রাম") বাংলাদেশের উত্তর-পূর্বাঞ্চলের একটি আদিবাসী অধ্যুষিত গ্রাম। এখানে মূলত খাসি জনগোষ্ঠীর বাস। গ্রামটি সিলেটের মৌলভীবাজার জেলার কমলগঞ্জ উপজেলার কমলগঞ্জ ইউনিয়নের ৩ নং ওয়ার্ডভুক্ত। শ্রীমঙ্গল–কমলগঞ্জ সড়কের পাশে লাউয়াছড়া জাতীয় উদ্যানের মধ্যে অবস্থিত। ২০০৬ সালের হিসাব অনুসারে মাগুরছড়া পুঞ্জিতে প্রায় ৪০টি গৃহ ছিল। লাউয়াছড়া উদ্যানের অন্তর্ভুক্ত দুইটি পুঞ্জির (অন্যটি লাউয়াছড়া পুঞ্জি) মধ্যে মাগুরছড়া বৃহত্তম। গ্রামে প্রায় ১৫৫ জন লোক বাস করে।
গ্রামের নাম দুইটি শব্দের সমন্বয়ে গঠিত। "পুঞ্জি" একটি খাসিয়া শব্দ, যার অর্থ একটি জনগোষ্ঠীর গৃহের গুচ্ছ। "মাগুর" বাংলা ভাষায় একটি মাছের নাম। নামের সাথে যুক্ত "ছড়া" শব্দের অর্থ ক্ষুদ্র পানি প্রবাহ বা জলস্রোত। অর্থাৎ "মাগুরছড়া" শব্দের সম্পূর্ণ অর্থ মাগুর মাছের ছড়া বা প্রবাহ।
১৯৯৭ সালের ১৪ জুন মধ্যরাতে মাগুরছড়া গ্যাস কূপে বিস্ফোরণ ঘটে, যা মাগুরছড়া ট্র‍্যাজেডি নামে পরিচিত। এতে প্রায় ১৪,০০০ কোটি টাকার (১.৪ বিলিয়ন ব্রিটিশ পাউন্ড) ক্ষতি হয়। সম্পূর্ণ কমলগঞ্জ ও এর আশেপাশের এলাকা থেকে বিস্ফোরণের শব্দ শোনা যায়। বিস্ফোরণে আখাউড়া-কুলাউড়া-ছাতক রেলপথ, ফুলবাড়ি চা এস্টেট, শ্রীমঙ্গল-কমলগঞ্জ মহাসড়ক, স্থানীয় ঘরবাড়ি এবং সংরক্ষিত বনাঞ্চল ও জীববৈচিত্র‍্য মারাত্মকভাবে ক্ষতিগ্রস্ত হয়। উচ্চচাপের দরুন বিদ্যুৎ উন্নয়ন বোর্ডের ৩৩,০০০ কিলোভোল্টের পুড়ে যায়। আশেপাশের প্রায় ২৮টি চাবাগান সরাসরি ক্ষতিগ্রস্ত হয়৷ এছাড়া কুলাউড়া, বড়লেখা ও কমলগঞ্জের প্রায় ৫০টি চাবাগান দীর্ঘ সময় বিদ্যুৎ সরবরাহ বন্ধ থাকার কারণে ক্ষতিগ্রস্ত হয়। আখাউড়া-কুলাউড়া-ছাতক রেলপথ ও শ্রীমঙ্গল-কমলগঞ্জ সড়কপথ প্রায় ছয় মাস বন্ধ রাখতে হয়। জাতীয় উদ্যানের প্রায় ৬৯৫ হেক্টর বনভূমি ক্ষতিগ্রস্ত হয় এবং প্রায় ৫ বিলিয়ন মার্কিন ডলার মূল্যের ২০০ বিলিয়ন ঘনফুট গ্যাস পুড়ে যায়। গ্যাস থেকে সৃষ্ট আগুনে দুই বছরে মধ্যে লাউয়াছড়া জাতীয় উদ্যানের ৮৭.৫ একর বনভূমি পুড়ে যায় এবং ২০.৫ একর বনভূমি সম্পূর্ণ নষ্ট হয়ে যায়। ঘটনাটি জাতীয় ও আন্তর্জাতিকভাবে গুরুত্ব পাওয়ার পরেও সরকার প্রয়োজনীয় পদক্ষেপ না নেওয়ায় প্রতি বছর ১৪ জুন স্থানীয় সংগঠনগুলো মাগুরছড়া দিবস হিসেবে পালন করে।
লাউয়াছড়া জাতীয় উদ্যান দ্বারা পরিবেষ্টিত মাগুরছড়ার ঘরগুলো উঁচু টিলায় অবস্থিত। লাউয়াছড়ার জীববৈচিত্র‍্যে সমৃদ্ধ গ্রামে ভাড়াউড়া নামের একটি চাবাগান অবস্থিত।
চোরের ভিটা

চোরের ভিটা বাংলাদেশের উত্তর-মধ্যাঞ্চলের একটি গ্রাম। এটি ময়মনসিংহের নেত্রকোণা জেলার পূর্বধলা উপজেলায় অবস্থিত। প্রশাসনিকভাবে মূলত ধলামুলগাঁও ইউনিয়নের অন্তর্ভুক্ত হলেও গ্রামের সামান্য অংশ জারিয়া ইউনিয়নের অন্তর্ভুক্ত। গ্রামে অবস্থিত “চোরের ভিটা সরকারি প্রাথমিক বিদ্যালয়”-এর নাম ভাষা ও সংস্কৃতির সাথে সুশোভন না হওয়ায় প্রাথমিক ও গণশিক্ষা মন্ত্রণালয় তা নজরে আনে ও বিদ্যালয়ের নাম পরিবর্তনের উদ্যোগ নেয়।
চোরের ভিটা গ্রামটি পূর্বধলা উপজেলার উত্তর-পূর্ব অংশে কংস নদীর তীরে অবস্থিত। জারিয়া রেলওয়ে স্টেশন থেকে এর সড়কপথে দূরত্ব প্রায় ৫ কিলোমিটার।
চোরের ভিটা গ্রামের জনসংখ্যা ৯৮৬ জন।
১৮০০ খ্রিষ্টাব্দের শেষের দিকে পূর্বধলা সুসং জমিদারের সুসং পরগনার অন্তর্ভুক্ত ছিল এবং পূর্বধলার জমিদার ছিলেন রামচরণ মজুমদার। তখন গ্রামটি "নাটেরকোনা" মৌজার অন্তর্ভুক্ত ছিল। কথিত আছে, জমিদার রামচরণ মজুমদারের এক অত্যাচারী নায়েব এলাকাটির খাজনা আদায়ের দায়িত্বে থাকাবস্থায় ব্রিটিশ ও জমিদারিবিরোধী আন্দোলনরত স্থানীয় যুবকেরা খাজনার রশিদ বই ও দাখিলা কৌশলে চুরি করে নিয়ে যায়। জমিদার রামচরণ পেয়াদা দিয়ে রশিদ বই উদ্ধারের চেষ্টা করে ব্যর্থ হলে রেগে গিয়ে "নাটেরকোনা" মৌজার নাম পাল্টে রাখেন চোরের ভিটা। সেই সাথে চোরের ভিটা মৌজার নতুন হিসাব খুলে সরকারের দপ্তরে পাঠিয়ে দেন। এভাবে সরকারের সকল নথি ও দাখিলায় মৌজাটি স্থায়ীভাবে "চোরের ভিটা" নামকৃত হয়ে যায়।
১৯৯১ সালে গ্রামের অধিবাসীদের উদ্যোগে গ্রামের নামে "চোরের ভিটা প্রাথমিক বিদ্যালয়" প্রতিষ্ঠা পায়। ২০১৩ সালে বিদ্যালয়টি সরকারিকরণ করা হয় এবং এর ফলে নাম হয় "চোরের ভিটা সরকারি প্রাথমিক বিদ্যালয়"। বিদ্যালয়ের এরকম অশোভন নামের প্রাথমিক ও গণশিক্ষা মন্ত্রণালয়ের দায়িত্বপ্রাপ্ত কর্মকর্তা নেত্রকোণা জেলা প্রশাসককে নাম পরিবর্তনের প্রস্তাব পাঠানোর অনুরোধ করেন। সে অনুসারে "চোরের ভিটা সরকারি প্রাথমিক বিদ্যালয়"-এর নাম পরিবর্তন করে "আলোর ভুবন সরকারি প্রাথমিক বিদ্যালয়" করার প্রস্তাব পাঠানো হয়। অবস্থানগত কারণে বিদ্যালয়টি জারিয়া ইউনিয়নের অন্তর্ভুক্ত।
এছাড়া চোরের ভিটা গ্রামে মুসলমান সম্প্রদায়ের জন্য তিনটি মসজিদ, দুইটি ইদগাহ ও একটি কবরস্থান রয়েছে।
বেদিকা

বেদিকা কুমার, বেদিকা নামেও পরিচিত একজন ভারতীয় চলচ্চিত্র অভিনেত্রী, যিনি তামিল, মালয়ালম, কন্নড়, তেলুগু এবং হিন্দি চলচ্চিত্রে অভিনয় করে থাকেন। তিনি তামিল চলচ্চিত্র "মাদ্রাজি" দিয়ে তার অভিনয় জীবনের সূচনা করেছিলেন। ২০১৩ সালে তিনি বালা'র পর্যায়কালীন চলচ্চিত্র "পরদেশী"-তে আঙ্গাম্মা চরিত্রে অভিনয়ের জন্য ব্যপক সাফল্য-সহ সমালোচকদের প্রশংসা এবং পুরস্কার জিতেছিলেন। এক বছর পরে তিনি "কাভিয়া থালাইভান" (২০১৪)-এ আরও একটি দুর্দান্ত ভূমিকায় অভিনয় করেছিলেন। ২০১৬ সালে তার অভিনীত কন্নড় চলচ্চিত্র "শিবলিঙ্গ" কন্নড় চলচ্চিত্র শিল্পে অন্যতম ব্লকবাস্টার হিসাবে স্থান করে নিয়েছিল। ২০১৯ সালে তিনি তামিল চলচ্চিত্র "কাঞ্চনা ৩"-এ অভিনয় করেছিলেন, যেটি বর্ষসেরা সর্বাধিক উপার্জনকারী তামিল চলচ্চিত্রগুলির মধ্যে একটিতে পরিণত হয়েছিল।
গুন্ডা পুলিশ (চলচ্চিত্র)

গুন্ডা পুলিশ ১৯৯৭ সালে মুক্তিপ্রাপ্ত বাংলাদেশী অপরাধ নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন ইলিয়াস কাঞ্চন, দিতি, মান্না, রাজীব, আহমেদ শরীফ সহ আরও অনেকে।
চলচ্চিত্রটি ১৯৯৭ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
"গুন্ডা পুলিশ" চলচ্চিত্রের গান রচনা বরেছেন মনিরুজ্জামান মনির ও আহমেদ ইমতিয়াজ বুলবুল সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন খালিদ হাসান মিলু, শাকিলা জাফর, লিপি নাসরিন, আগুন, কনকচাঁপা।
পার্থ ঘোষ (পরিচালক)

পার্থো ঘোষ একজন ভারতীয় চলচ্চিত্র পরিচালক এবং বলিউডের প্রযোজক। এছাড়া তিনি বাংলা চলচ্চিত্রও পরিচালনা করেছেন। তার সফল চলচ্চিত্রগুলির মধ্যে অন্যতম জ্যাকি শ্রফের সাথে "১০০ ডে" এবং মাধুরী দীক্ষিত এবং মিঠুন চক্রবর্তীর সাথে "তীশরা কাউন" । তবে তিনি "দালাল" (১৯৯৩) এবং তারপরে "অগ্নি সাক্ষী" ("১৯৯"৬) নানা পাটেকরের সাথে সাফল্যের জন্য পরিচিত।
ঘোষ হিন্দি সিনেমায় ছোট চলচ্চিত্রের সহকারী পরিচালক হিসাবে ১৯৮৭ সালে তার কেরিয়ার শুরু করেছিলেন। তার প্রথম বড় পরিচালিত চলচ্চিত্রটি ছিল "১০০ ডে" (১৯৯১)। ছবিটি সুপারহিট ছিল। এটি তামিল চলচ্চিত্র নূরবাঠু নালের পুনঃনির্মাণ ছিল। তার সিনেমা "দালাল" (১৯৯৩) সালে সর্বাধিক উপার্জনকারী মুভিগুলির মধ্যে একটি ছিল তিনি ১৫ টির বেশি চলচ্চিত্র রচনা ও পরিচালনা করেছিলেন।
ফিল্মফেয়ার পুরস্কার
আরাজি মানুষমারা

আরাজি মানুষমারা বাংলাদেশের উত্তরাঞ্চলের একটি গ্রাম। এটি রংপুর বিভাগের নীলফামারী জেলার সদর উপজেলার পঞ্চপুকুর ইউনিয়নে অবস্থিত।
মানুষ মারা গ্রামের নামকরণের সঠিক ব্যাখ্যা পাওয়া যায় না। তবে প্রচলিত জনশ্রুতি অনুযায়ী, অতীতে কোনো এক সময় এই গ্রামে কলেরার প্রকোপ দেখা দিলে অনেক মানুষ মারা যায়। সে সময় মানুষের ধারণা ছিল, এই গ্রামে কেউ এলেই সে মারা যাবে। গ্রামটিকে কলেরার অদৃশ্য শক্তির নিবাস ধরে নিয়ে গ্রামটির নামকরণ করা হয় ‘মানুষ মারা’।
মানুষ মারা গ্রামে একটি প্রাথমিক বিদ্যালয় রয়েছে। ১৯৩৫ সালে গ্রামের নামে বিদ্যালয়ের নাম "মানুষ মারা প্রাথমিক বিদ্যালয়" রাখা হয়। ১৯৭২ সালে এই নামেই বিদ্যালয়টি সরকারীকরণ করা হয়। অশোভন নামের কারণে ২০২০ সালের ফেব্রুয়ারি মাসে শিক্ষা মন্ত্রণালয় বিদ্যালয়ের নাম পরিবর্তন করে "মানুষ গড়া সরকারি প্রাথমিক বিদ্যালয়" রাখে। তবে গ্রামের নাম পরিবর্তন করা হয়নি।
মানুষ মারা গ্রামে মুসলমান জনগোষ্ঠীর জন্য একটি মসজিদ ও একটি ইদগাহ রয়েছে।
পারো জেলা

পারো জেলা ভুটানের ২০টি জেলার একটি জেলা। ২০,০০০ জনসংখ্যা নিয়ে এটি ভুটানের ৪র্থ জনবহুল জেলা। তশোংদু শহর জেলার সদরদপ্তর বা রাজধানী। এটি ভুটানের অন্যতম ঐতিহাসিক উপত্যকা। পারোকে যে কোন ভুটানের জেলার সাথে তিব্বতের নিকটতম সাংস্কৃতিক সংযোগ দেয়, বাণিজ্য উপকরণ এবং আক্রমণকারী তিব্বতি উভয় উপত্যকার মাথায় এসে পৌঁছেছিল। পারোর আধিপত্যবাদী ভাষা হল জংখা, যা ভুটানের রাষ্ট্র ভাষা।
ভুটানের একমাত্র আন্তর্জাতিক বিমানবন্দর (পারো বিমানবন্দর) পারো শহরে অবস্থিত।
পারো জেলার আয়তন ১২৯৩ বর্গকিলোমিটার। এর উত্তরে তিব্বত, পূর্বে থিম্পু জেলা, দক্ষিণে চুখা জেলা এবং পশ্চিমে হায়া জেলা।
পারো জেলার উত্তর অংশে (দোতেং ও তসেন্তো গিয়োগে) জিগমে দর্জি ন্যাশনাল পার্কের অংশ রয়েছে।
পারো জেলা ১০টি গিয়োগে বিভক্ত;
২০০৫ সালের আদমশুমারি অনুযায়ী পারো জেলার জনসংখ্যা ছিল ৩৬৪৩৩ জন এবং ২০১৭ সালের আদমশুমারি অনুযায়ী জনসংখ্যা বৃদ্ধি পেয়ে হয়েছে ৪৬৩১৬ জন। জনসংখ্যা বৃদ্ধির হার ২৭.১% এবং জেলায় জনসংখ্যার ঘনত্ব প্রতি বর্গকিলোমিটারে ৩৫ জন।
মীর আবুল খায়ের

ডাঃ মীর আবুল খায়ের ঘটু বাংলাদেশের মানিকগঞ্জ জেলার রাজনীতিবিদ, চিকিৎসক ও মুক্তিযোদ্ধা, যিনি তৎকালীন পূর্বপাকিস্তান প্রাদেশিক পরিষদ সদস্য এবং তৎকালীন ঢাকা-৪ সংসদ সদস্য ছিলেন।
মীর আবুল খায়ের মানিকগঞ্জে জন্মগ্রহণ করেন।
মীর আবুল খায়ের একজন চিকিৎসক, মুক্তিযোদ্ধা ও তৎকালীন পূর্বপাকিস্তান প্রাদেশিক পরিষদ সদস্য ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৪ আসন থেকে সংসদ সদস্য নির্বাচিত হন।
আনোয়ার উদ্দিন শিকদার

আনোয়ার উদ্দিন শিকদার বাংলাদেশের মানিকগঞ্জ জেলার রাজনীতিবিদ যিনি, তৎকালীন ঢাকা-৪ সংসদ সদস্য ছিলেন।
আনোয়ার উদ্দিন শিকদার মানিকগঞ্জে জন্মগ্রহণ করেন।
আনোয়ার উদ্দিন শিকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-৪ আসন থেকে সংসদ সদস্য নির্বাচিত হন।
পাকিস্তান মিলিটারি একাডেমি

পাকিস্তান সামরিক একাডেমী হচ্ছে পাকিস্তান সেনাবাহিনীর কর্মকর্তাদের মৌলিক সামরিক প্রশিক্ষণ কেন্দ্র। ১৯৪৮ সালে প্রতিষ্ঠিত হওয়া এই একাডেমী পাকিস্তানের একজন রাষ্ট্রপতি তৈরি করে যিনি হচ্ছেন ১৯৬৪ সালে এই একাডেমী থেকে ২য় লেফটেন্যান্ট হিসেবে কমিশন পাওয়া পারভেজ মুশাররফ যিনি ১৯৯৮ সালে পূর্ণ জেনারেল হয়েছিলেন। প্রতিষ্ঠালগ্ন থেকেই পাকিস্তান সামরিক একাডেমী পাকিস্তানের জাতীয় আদর্শ ধারণ করে আসছে এবং ১৯৬৫ সালের যুদ্ধ (ভারতের সঙ্গে) সহ কার্গিল যুদ্ধ সহ এই একাডেমী থেকে পাশ করা তরুণ কর্মকর্তা বীরত্বপূর্ণ ভূমিকা রেখেছে। এই সামরিক প্রশিক্ষণ কেন্দ্রটি অ্যাব্‌টাবাদের কাকুল গ্রামে অবস্থিত। দুই বছর মেয়াদী মৌলিক সামরিক প্রশিক্ষণ গ্রহণ করে এখানে দীর্ঘমেয়াদী প্রশিক্ষণের কর্মকর্তা- প্রশিক্ষণার্থীরা যাদেরকে ক্যাডেট বলা হয়, নব্বইয়ের দশক থেকে জাতীয় বিজ্ঞান ও প্রযুক্তি বিশ্ববিদ্যালয় (পাকিস্তান)-এর অধীন থেকে ক্যাডেটদের ডিগ্রী দেওয়া হচ্ছে যেটা পাকিস্তান সেনাবাহিনীর অধীনে।
পাকিস্তান মিলিটারি একাডেমী বা সংক্ষেপে পিএমএ ১৯৪৮ সালে ব্রিটিশ ভারতীয় সেনাবাহিনীর সহায়তায় প্রতিষ্ঠিত হয়েছিলো ইংরেজ অফিসার দ্বারা, কর্নেল (পরে ব্রিগেডিয়ার) ফ্রান্সিস ইঙ্গাল ছিলেন এই বিদ্যাপীঠের প্রথম অধ্যক্ষ; পাকিস্তান রাষ্ট্রের জনক মুহাম্মদ আলী জিন্নাহর এই বিদ্যায়তনের উদ্বোধনী অনুষ্ঠানে আসার কথা থাকলেও তিনি অসুস্থ ছিলেন বিধায় খাজা নাজিমুদ্দিন (পাকিস্তানের ২য় গভর্নর-জেনারেল) অনুষ্ঠানে প্রধান অতিথি হিসেবে আসেন। ১৯৫০ সালে স্বাধীন পাকিস্তানি ক্যাডেটদের প্রথম ব্যাচ কমিশন পেয়েছিলো এই একাডেমী থেকে। ১৯৬৫ সাল পর্যন্ত মোট ৩০টি ব্যাচ কমিশন পেয়েছিলো। শুধুমাত্র পুরুষদের জন্য এই একাডেমী মূলত হলেও ২০০০-এর দশকে নারীদের জন্য 'লেডি ক্যাডেট কোর্স' চালু হয় তবে সেটা দীর্ঘমেয়াদী প্রশিক্ষণ নয়, প্রশিক্ষণের মেয়াদ মাত্র ৪ মাস আর চাকরির মেয়াদ মাত্র ১০ বছর। এবং নারীরা পদাতিক, গোলন্দাজ, সাঁজোয়া এই ধরনের যুদ্ধ শাখায় কমিশন পাননা আর তাদেরকে আগে থেকেই বিশ্ববিদ্যালয় স্নাতক হতে হয় এবং তাদের কমিশন স্বল্পমেয়াদী, অন্য দিকে সেনা চিকিৎসা শাখার নারীরা এই একাডেমী থেকে প্রশিক্ষণ পাননা এবং চিকিৎসক নারীদের কমিশন দীর্ঘমেয়াদী। পুরুষদের দীর্ঘমেয়াদী প্রশিক্ষণ কোনো কোনো ক্ষেত্রে আড়াই বছরও হয়েছে, আবার ১৯৬৫ সালের ভারতের সঙ্গে যুদ্ধে ক্যাডেটদেরকে ৯ মাসে (বা কোনো কোনো ব্যাচের ক্ষেত্রে ৬ মাস) কমিশন দেওয়া হয়েছে, এছাড়াও পাকিস্তান মিলিটারি একাডেমীর ওয়ার কোর্সের (বিশেষ প্রশিক্ষণ) প্রশিক্ষণ ছিলো ৬ মাস।
সিরাজ উদ্দিন আহমেদ

সিরাজ উদ্দিন আহমেদ বাংলাদেশের ঢাকা জেলার রাজনীতিবিদ যিনি তৎকালীন ঢাকা-৫ আসনের সংসদ সদস্য ছিলেন।
সিরাজ উদ্দিন আহমেদ ঢাকায় জন্মগ্রহণ করেন।
সিরাজ উদ্দিন আহমেদ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন ঢাকা-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন ঢাকা-৫ আসন থেকে পরাজিত হয়েছিলেন।
জাহিদা হিনা

জাহিদা হিনা ( উর্দু : زاہدہ حنا ) একজন প্রখ্যাত উর্দু কলাম লেখক, প্রাবন্ধিক, ছোটগল্প লেখক, উপন্যাসিক এবং পাকিস্তানের নাট্যকার। 
জাহিদা ১৯৪৭ সালে পাকিস্তানের স্বাধীনতার পরে ভারতে জন্মগ্রহণ করেছিলেন, তার বাবা মুহাম্মদ আবুল খায়ের পাকিস্তানে চলে আসেন এবং করাচিতে স্থায়ী হন, সেখানে জাহিদাকে হ্যাপি হোম স্কুলে ৭ম শ্রেণি থেকে আনুষ্ঠানিক পড়াশোনা শুরু না করা অবধি গৃহহীন করা হয়েছিলো। তিনি নয় বছর বয়সে প্রথম গল্পটি লিখেছিলেন। তিনি করাচি বিশ্ববিদ্যালয় থেকে স্নাতক ডিগ্রি অর্জন করেন এবং "১৯৬২" সালে "ইনশা" মাসে তাঁর প্রথম প্রবন্ধ প্রকাশিত হয়। তিনি ৬০-এর দশকের মাঝামাঝি সময়ে ক্যারিয়ার হিসাবে সাংবাদিকতা বেছে নিয়েছিলেন। ১৯ ৭০ সালে তিনি সুপরিচিত কবি জাওন এলিয়াকে বিয়ে করেছিলেন। জাহিদা হিনা ১৯৮৮ সাল থেকে ২০০৫ সাল পর্যন্ত "পাকিস্তানের ডেইলি এক্সপ্রেসে" চলে আসার সময় "দৈনিক" "জাংয়ের" সাথে যুক্ত ছিলেন। তিনি এখন করাচিতে থাকেন। হিনা রেডিও পাকিস্তান, বিবিসি উর্দু এবং ভয়েস অফ আমেরিকাতেও কাজ করেছেন।
২০০৬ সাল থেকে তিনি একটি সাপ্তাহিক কলাম লিখেছিলেন, পাকিস্তানের ডায়েরি রসরঙে, ভারতের বৃহত্তম পঠিত হিন্দি পত্রিকা দৈনিক ভাস্কর রবিবার পত্রিকা।
জাহিদা হিনা দুই হাজারেরও বেশি সাংবাদিক নিবন্ধ লিখেছেন। তার অনেক ছোট গল্পের ইংরেজি, বাংলা, হিন্দি এবং মারাঠি ভাষায় অনুবাদ করা হয়েছে। তার কয়েকটি গুরুত্বপূর্ণ শিরোনাম হ'ল:
তার বইগুলি ইংরেজিতে অনুবাদ করেছেন ফয়েজ আহমেদ ফয়েজ, সামিনা রহমান এবং মুহাম্মদ উমর মেমন। 
২০০ August সালের আগস্টে, তিনি পাকিস্তানের সর্বোচ্চ পুরস্কার, "প্রেসিডেন্সিয়াল অ্যাওয়ার্ড" প্রাইড অফ পারফরম্যান্সের জন্য মনোনীত হন, যা তিনি পাকিস্তানের সামরিক সরকারের বিরুদ্ধে প্রতিবাদের চিহ্ন হিসাবে প্রত্যাখ্যান করেছিলেন
ভার্চুয়াল বিদ্যালয়

অনলাইন বিদ্যালয় (ভার্চুয়াল বিদ্যালয় বা ই- বিদ্যালয় বা সাইবার বিদ্যালয়)সম্পূর্ণরূপে বা প্রাথমিকভাবে অনলাইন মাধ্যমে বা ইন্টারনেট দিয়ে ছাত্রদের শেখায় । এটা সংজ্ঞায়িত করা হয়েছে যে " মুক্ত শিক্ষাদানে এক বা একাধিক প্রযুক্তি শিক্ষাতে ব্যবহার করা হয়। বর্তমানে অনলাইন শিক্ষা সারা বিশ্বে বিদ্যমান এবং শিক্ষার জন্য তা ব্যবহার করা হয়। সব স্তরের শিক্ষাতে ব্যবহার করা হয় (কেজি-১২, কলেজ বা স্নাতক বিদ্যালয়)।
ভার্চুয়াল শিক্ষা উচ্চ বিদ্যালয় বা কলেজ পর্যায়ে সর্বাধিক ব্যবহৃত হয়। ৩০ বা ততোধিক বয়সের শিক্ষার্থীরা উচ্চতর হারে অনলাইনে প্রোগ্রাম পড়াতে ঝোঁকে। এই গোষ্ঠীটি অনলাইন শিক্ষার জনসংখ্যার ৪১% উপস্থাপন করে। যখন ২৪-২৯ বছর বয়সী শিক্ষার্থীদের ৩৫.৫% এবং ১৫-২৩ বছর বয়সী শিক্ষার্থীদের ২৪.৫% ভার্চুয়াল শিক্ষায় অংশগ্রহণ করে। 
ভার্চুয়াল শিক্ষা ক্রমবর্ধমান বিশ্বব্যাপী ব্যবহৃত হচ্ছে। বর্তমানে ৪,৭০০ টিরও বেশি কলেজ ও বিশ্ববিদ্যালয় রয়েছে যা তাদের শিক্ষার্থীদের জন্য অনলাইন কোর্স সরবরাহ করে। ২০১৫ সালে, ৬ মিলিয়নেরও বেশি শিক্ষার্থী অনলাইনে কমপক্ষে একটি কোর্স নিচ্ছিল, এই সংখ্যাটি আগের বছরের তুলনায় ৩.৯% বৃদ্ধি পেয়েছে। উচ্চশিক্ষার ২৯.৭% শিক্ষার্থী কমপক্ষে একটি ব্যবধান কোর্স করছে। ক্যাম্পাসে অধ্যয়নরত মোট শিক্ষার্থীর সংখ্যা ২০১২ থেকে ২০১৫ সালের মধ্যে একচেটিয়াভাবে ৯৭১,৩১৭ জন নেমেছে। বিশেষজ্ঞরা বলছেন, যেহেতু কলেজ পর্যায়ে অধ্যয়নরত শিক্ষার্থীদের সংখ্যা বাড়ছে, তাই ব্যবধান শিক্ষায় ভর্তিচ্ছু শিক্ষার্থীর সংখ্যাও বাড়বে। 
১৯৯০ এর দশকের মাঝামাঝি সম্পূর্ণ ভার্চুয়াল বিদ্যালয়ের আগমন দেখা যায়। আজকের ভার্চুয়াল বিদ্যালয় অনেক চিঠিপত্র বিদ্যালয়ের বংশধর। আগের দিনের অনলাইন বিদ্যালয় অস্ট্রেলিয়া, নিউজিল্যান্ড, উত্তর আমেরিকা এবং যুক্তরাজ্যে সাধারণত শুরু হয়েছিল। যেখানে জনসংখ্যার ঘনত্ব কম রেখে প্রচলিত উপায়ে বিদ্যালয়ে পড়াশোনা করা কঠিন এবং ব্যয়বহুল ছিল। 
কোভিড-১৯ মহামারীটি অনলাইন বিদ্যালয় শিক্ষা নাটকীয়ভাবে বৃদ্ধি পেয়েছিল। জনবহুল যায়গার মাধ্যমে সংক্রমণ ছড়িয়ে পড়া রোধ করার জন্য বিশ্বব্যাপী বিভিন্ন দেশের সরকার <nowiki></nowiki>স্টে-হোম ম্যান্ডেট<nowiki></nowiki> গঠন করেছিল এবং অনেক বিদ্যালয় তাদের দরজা বন্ধ করে দিয়েছিল।
চর্মরোগবিদ্যা

চর্মরোগবিদ্যা হচ্ছে চিকিৎসা বিজ্ঞানের একটি শাখা যা ত্বক নিয়ে কাজ করে । এটি চিকিৎসা (মেডিক্যাল) এবং শল্য চিকিৎসা (surgical aspects) উভয় চিকিৎসার একটি বিশেষত্ব। একজন চর্মরোগ বিশেষজ্ঞ হলেন বিশেষজ্ঞ চিকিৎসক যিনি ত্বক, চুল, নখ এবং কিছু প্রসাধনী (কসমেটিক) সমস্যা সম্পর্কিত রোগের চিকিৎসা করেন। 
১৮০১ সালে চর্মরোগবিদ্যাের প্রথম দুর্দান্ত বিদ্যালয়(great school) প্যারিসের বিখ্যাত হাপিটাল সেন্ট-লুইতে বাস্তবে পরিণত হয় এবং এই সম্পর্কে প্রথম পাঠ্যপুস্তক (উইলানস, ১৭৯৮-১৮০৮) এবং অ্যাটলেস (আলবার্ট, ১৮০৬–-১৮১৪) একই সময়ে মুদ্রণের মাধ্যমে প্রকাশিত হয়েছিল।
ধনু (তারকামন্ডল)

মিল্কিওয়ের কেন্দ্রটি ধনু তারামন্ডলের পশ্চিম অংশে অবস্থিত ( ধনু এ দেখুন )।
উত্তর গোলার্ধ থেকে দেখা গেছে, নক্ষত্রমন্ডলের উজ্জ্বল নক্ষত্রগুলি সহজেই চেনা যায় এমন একটি তারকাগুচ্ছ গঠন করে যা "দি টিপট " নামে পরিচিত। তারার δ এসজিআর (কাউস মিডিয়া), ε এসজিআর (কাউস অস্ট্রালিস), ζ এসজিআর (Ascella), এবং φ এসজিআর পাত্রের শরীরের গঠন; λ এসজিআর (কাউস বোরিয়ালিস) ঢাকনার বিন্দু; γ এসজিআর (অ্যালানসাল) হল নলের মুখ; এবং σ এসজিআর (Nunki) এবং τ এসজিআর হল হাতল। এই একই নক্ষত্রগুলি মূলত ধনু ধনুক এবং তীর গঠন করেছিল। 
টিপটের "হাতল" অংশের নীচের (অথবা তীরন্দাজ এর কাঁধ অঞ্চল) চিহ্নিত উজ্জ্বল তারকা (২.৫৯ মাত্রার) যিটা ধনিতরী (ζ এসজিআর), নামের আসিলা এবং দুর্বল টাও ধনিতরী (τ এসজিআর)।
টিপটের উপমাটি সম্পূর্ণ করতে মিল্কিওয়ের একটি বিশেষভাবে ঘন অঞ্চল উত্তর-পশ্চিমা নল হতে ফুটন্ত কেটল থেকে বাষ্পের মতো উত্থিত হতে দেখা যায়। 
α এসজিআর (রুক্বাত, যার অর্থ "তীরন্দাজের হাঁটু" ) "আলফা" পদবি থাকা সত্ত্বেও, এটি নক্ষত্রমন্ডলের উজ্জ্বলতম নক্ষত্র নয় এবং এর মাত্রা ৩.৯৬। এটি প্রদর্শিত মানচিত্রের নীচের অংশের দিকে রয়েছে। এর উজ্জ্বলতম নক্ষত্রটি হলো এপসিলন ধনিতরি (ε এসজিআর) ("কাউস অস্ট্রেলিস," বা "ধনুকের দক্ষিণ অংশ"), যার দৈর্ঘ্য ১.৮৫ ছিল। 
মিল্কিওয়ের ঘনতম স্থান ধনুর নিকটে অবস্থিত কারণ এখানেই এর গ্যালাকটিক সেন্টার রয়েছে। ফলস্বরূপ, ধনু তারামন্ডলে অনেকগুলি তারা গুচ্ছ এবং নীহারিকা রয়েছে।
ধনু তারামন্ডলে কয়েকটি সুপরিচিত নীহারিকা যেমন λ ধনিতরীর নিকটে লেগুন নীহারিকা (মেসিয়ার ৮), স্কুটমের সীমান্তের নিকটে ওমেগা নীহারিকা (মেসিয়ার ১৮); এবং ট্রিফিড নীহারিকা (মেসিয়ার ২০), একটি বিশাল নীহারিকা যাতে বেশ কিছু তরুণ, উষ্ণ তারা রয়েছে।
১৯৯৯ সালে ভি৪৬৪১ এসজিআর-এ এক সহিংস বিস্ফোরণে পৃথিবীর নিকটতম পরিচিত ব্ল্যাকহোলের অবস্থান প্রকাশিত হয়েছিল বলে মনে করা হয়েছিল, তবে পরবর্তীরে অনুসিন্ধানে এর আনুমানিক দূরত্ব ১৫ ফ্যাক্টর দ্বারা বৃদ্ধি পেয়েছিল। জটিল বেতার উৎস ধনু এ-ও ধনু তারামন্ডলে ওফিউচাসের পশ্চিম সীমানার নিকটে রয়েছে। জ্যোতির্বিজ্ঞানীরা বিশ্বাস করেন যে এর একটি উপাদান যা ধনু এ* নামে পরিচিত, গ্যালাক্সির কেন্দ্রস্থ একটি ২.৬ মিলিয়ন সৌর ভরের বৃহৎ ব্ল্যাকহোলের সাথে যুক্ত। যদিও চোখে দৃশ্যমান নয় তবুও ধনু এ* টি টিপোট অ্যাসিরিজমের নলের শীর্ষে অবস্থিত। ধনু বামন উপবৃত্তাকার গ্যালাক্সি মিল্কি ওয়ের ঠিক বাইরে অবস্থিত।
নিউ হরাইজনস নামক মহাকাশ তদন্তকারী যন্ত্রটি সৌরজগতের বাইরে যাওয়ার একটি প্রক্ষেপণ পথের দিকে এগিয়ে যাচ্ছে যা ২০১৬ সালের হিসাব অনুযায়ী এটিকে পৃথিবী থেকে ধনুর সামনে স্থাপন করে। নিউ হরাইজনসের রেডিওআইসোটোপ থার্মোইলেক্ট্রিক জেনারেটরটি অন্য কোনও তারার কাছে পৌঁছানোর অনেক আগেই নিঃশেষ হয়ে যাবে।
ওয়াও! সংকেতটি একটি শক্তিশালী ন্যারোব্যান্ড বেতার সংকেত ছিল যা ধনুর দিক থেকে এসেছিল।
, ১৮ ডিসেম্বর থেকে ১৮ জানুয়ারি পর্যন্ত সূর্য ধনু তারকামন্ডলে অবস্থান করে। গ্রীষ্মমণ্ডলীয় জ্যোতিষে সূর্যকে ২২ নভেম্বর থেকে ২১ ডিসেম্বর পর্যন্ত ধনু তারকামন্ডলে এবং নাক্ষত্রিক জ্যোতিষের হিসাবে ১৬ ডিসেম্বর থেকে ১৪ জানুয়ারী বিবেচনা করা হয়।
শিল্পা মঞ্জুনাথ

শিল্পা মঞ্জুনাথ (জন্ম: ২৯ মার্চ ১৯৯২) একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র শিল্পে অভিনয় করে থাকেন। বিজয় অ্যান্টোনির বিপরীতে "কালী" (২০১৮) এবং হরিশ কল্যাণের বিপরীতে "ইস্পাদে রাজাভুম ইধায়া রানিয়ুম" (২০১৯)-এর মাধ্যমে তামিল চলচ্চিত্রে আত্মপ্রকাশ করেছিলেন তিনি।
শিল্পা মঞ্জুনাথ কর্ণাটকের বেঙ্গালুরুতে জন্মগ্রহণ করেছিলেন এবং সেখানেই বেড়ে উঠেছিলেন। তিনি বেঙ্গালুরুতে পড়াশোনা করেছিলেন এবং কর্ণাটকের বিশ্বস্বরে প্রযুক্তি বিশ্ববিদ্যালয় থেকে ইলেকট্রনিক্স এবং যোগাযোগ বিষয়ে বি.এ. ডিগ্রি অর্জন করেছিলেন। স্নাতক শেষ হওয়ার পরে তিনি একজন মডেল হিসাবে তার কর্মজীবন শুরু করেছিলেন এবং ২০১৩ সালে মিস কর্ণাটকের খেতাব অর্জন করেছিলেন। পরবর্তীতে তিনি টেলিভিশন জগতে প্রবেশ করেছিলেন এবং কন্নড় আপাতবাস্তব অনুষ্ঠান "লাইফ সুপার গুরু"-তে উপস্থিত হয়েছিলেন। 
শিল্পা মঞ্জুনাথ "রোসাপু"-এর মাধ্যমে মালয়ালম চলচ্চিত্র এবং বিজয় অ্যান্টনি'র "কালী"-এর মাধ্যমে তামিল চলচ্চিত্রে অভিষেক করেছিলেন।
হোম কী

আইএসও/আইইসি ৯৯৯৫-৭ অনুসারে এর স্ট্যান্ডার্ড প্রতীক । ছোট আকারের কীবোর্ডে হোম লেখার পরিবর্তে (হোম কী-এর প্রতীকী নাম) ব্যবহৃত হয়। তবে বর্তমানে পাঠ্য লেবেলের পরিবর্তে কয়েকটি পূর্ণ-আকারের কীবোর্ডেও এটি ব্যবহৃত হচ্ছে।
আধুনিক মাইক্রোসফ্ট উইন্ডোজ পাঠ্য সম্পাদনা অ্যাপ্লিকেশনগুলিতে, প্রাথমিকভাবে কার্সারটি যেখানে অবস্থিত সেখান হতে লাইনের শুরুতে তা ফেরত আনতে এই কী ব্যবহৃত হয়। যদি পাঠ্যটি সম্পাদনাযোগ্য না হয় তবে কী-টি ডকুমেন্টের শুরুতে ফিরে আসার জন্য ব্যবহৃত হয়; কী-এর সাথে চাপলে একই কাজ সম্পাদনযোগ্য পাঠ্যেও করা যেতে পারে।
কেবলমাত্র পূর্ণ আকারের অ্যাপল কীবোর্ডেই একটি কী রয়েছে। বেশিরভাগ ম্যাকওএস অ্যাপ্লিকেশনে কী-টি মূল ইউনিক্সের ডাম্ব-টার্মিনাল সময়ের মতো কাজ করে, যেখানে কী কোনও ফাইলের শুরুর দিকে নিয়ে যায়। কী-টি চাপলে, উইন্ডোটি উপরের দিকে স্ক্রল করে, তবে ক্যারেটের অবস্থানটি একেবারেই অপরিবর্তিত থাকে; অর্থাৎ হোম কীটি বর্তমান উইন্ডোর সাথে আটকে থাকে, 
সম্পাদেয় পাঠ্য বাক্সের সাথে নয়। অ্যাপল কীবোর্ডগুলিতে হোম কী নেই, উপরে বর্ণিত হোম কীর অনুরূপ কার্যকারিতার জন্য কেউ চাইলে চাপতে পারেন। উইন্ডোজ প্ল্যাটফর্মের মতো একই ফলাফল পাওয়ার জন্য (যা সন্নিবেশকে পয়েন্টকে বর্তমান লাইনের শুরুতে সরিয়ে দিবে) কেউ চাইলে চাপতে পারেন। তবে এই ধারা পরিবর্তন করতে আলাদা কোনো অ্যাপ্লিকেশনও ব্যবহার করা যেতে পারে।
লিনাক্সে কী মূলত উইন্ডোজের মতো একইভাবে কাজ করে। এটি কার্সরকে সম্পাদনযোগ্য পাঠ্যের লাইনের শুরুতে নিয়ে আসে, অন্যথায় শুরুতে স্ক্রলযোগ্য ডকুমেন্টকে স্ক্রল করে। এছাড়াও উইন্ডোজের মতোই কীয়ের সাথে চেপে ধরে কার্সরের আগের সমস্ত অক্ষর নির্বাচন করার জন্যও এটিকে ব্যবহার করা যেতে পারে।
পুরানো স্ক্রিন-ভিত্তিক, পাঠ্য-ভিত্তিক (নন-জিইউআই) অ্যাপ্লিকেশনগুলিতে ব্যবহারকারীরা প্রায়শই সংখ্যাযুক্ত ও বিকল্পসহ মেনু স্ক্রিনের একটি সিরিজের মাধ্যমে তারা যে "স্ক্রিন" দেখতে চান তা এক্সেস করেন। যাতে কী ব্যবহারকারীকে "শীর্ষ" মেনু স্ক্রিনে নিয়ে যায়।
এন্ড কী

আইএসও/আইইসি ৯৯৯৫-৭ অনুসারে এর স্ট্যান্ডার্ড প্রতীক । ছোট আকারের কীবোর্ডে এন্ড (End) লেখার পরিবর্তে (এন্ড কী-এর প্রতীকী নাম) ব্যবহৃত হয়। তবে বর্তমানে পাঠ্য লেবেলের পরিবর্তে কয়েকটি পূর্ণ-আকারের কীবোর্ডেও এটি ব্যবহৃত হচ্ছে।
আধুনিক মাইক্রোসফ্ট উইন্ডোজ পাঠ্য সম্পাদনা অ্যাপ্লিকেশনগুলিতে, প্রাথমিকভাবে কার্সারটি যেখানে অবস্থিত সেখান হতে লাইনের শেষে তা ফেরত আনতে এই কী ব্যবহৃত হয়। যদি পাঠ্যটি সম্পাদনযোগ্য না হয় হয় তবে কী-টি ডকুমেন্টের শুরুতে ফিরে আসার জন্য ব্যবহৃত হয়; কী-এর সাথে চাপলে একই কাজ সম্পাদনযোগ্য পাঠ্যেও করা যেতে পারে।
কেবলমাত্র পূর্ণ আকারের অ্যাপল কীবোর্ডেই একটি কী রয়েছে। বেশিরভাগ ম্যাকওএস অ্যাপ্লিকেশনগুলিতে এন্ড কী অন্য প্ল্যাটফর্মগুলির চেয়ে আলাদাভাবে কাজ করে। এতে কী কোনও ডকুমেন্টের শেষের দিকে নিয়ে যায়। কী-টি চাপলে উইন্ডোটি নিচের দিকে স্ক্রল করে, তবে কার্সরের অবস্থানটি একেবারেই অপরিবর্তিত থাকে; অর্থাৎ এন্ড কী-টি বর্তমান উইন্ডোর সাথে আটকে থাকে,
সম্পাদেয় পাঠ্য বাক্সের সাথে নয়। অ্যাপল কীবোর্ডগুলিতে এন্ড কী নেই, উপরে বর্ণিত এন্ড কী-এর অনুরূপ কার্যকারিতার জন্য কেউ চাইলে চাপতে পারেন। উইন্ডোজ প্ল্যাটফর্মের মতো একই ফলাফল পাওয়ার জন্য (যা সন্নিবেশকে পয়েন্টকে বর্তমান লাইনের শেষে সরিয়ে দিবে) কেউ চাইলে চাপতে পারেন। তবে এই ধারা পরিবর্তন করতে আলাদা কোনো অ্যাপ্লিকেশনও ব্যবহার করা যেতে পারে।
লিনাক্সে কী মূলত উইন্ডোজের মতো একইভাবে কাজ করে। এটি কার্সরকে সম্পাদনযোগ্য পাঠ্যের লাইনের শেষে নিয়ে আসে, অন্যথায় শুরুতে স্ক্রলযোগ্য ডকুমেন্টকে স্ক্রল করে। এছাড়াও উইন্ডোজের মতোই কীয়ের সাথে চেপে ধরে কার্সরের পরের সমস্ত অক্ষর হাইলাইট করার জন্যও এটিকে ব্যবহার করা যেতে পারে।
পুরানো স্ক্রিন-ভিত্তিক, পাঠ্য-ভিত্তিক (নন-জিইউআই) অ্যাপ্লিকেশনগুলিতে ব্যবহারকারীরা চাপেন এটা বুঝাতে যে কোনো একটি "স্ক্রিন"-তে ডাটা প্রবেশ বা প্রদর্শন করা শেষ হয়েছে।
আব্দুর রহিম (রাজনীতিবিদ)

আব্দুর রহিম বাংলাদেশের ঢাকা জেলার রাজনীতিবিদ যিনি ঢাকা-৬ আসনের সংসদ সদস্য ছিলেন।
আব্দুর রহিম ঢাকায় জন্মগ্রহণ করেন।
আব্দুর রহিম ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৬ আসন থেকে সংসদ সদস্য নির্বাচিত হন।
এনজিসি ২৫২৭

এনজিসি ২৫২৭ (এছাড়াও "এনজিসি ২৫২০" হিসাবে "অনুভূত" ) পপিস নক্ষত্রমন্ডলের একটি মুক্ত ক্লাস্টার । এটি উইলিয়াম হার্শেল ৯ ডিসেম্বর ১৭৮৪ সালে আবিষ্কার করেছিলেন। ক্লাস্টারটি জন হার্শেল ১৮৩১ সালের ৭ই জানুয়ারি পর্যবেক্ষণ করেছিলেন। তিনি ১৮৩৮ সালের ৫ই ফেব্রুয়ারি পর্যবেক্ষণ করে এটিকে একটি পৃথক বস্তু হিসাবে চিহ্নিত করেছিলেন, যা এনজিসি ২৫২০ হিসাবে অনুঘটকিত হয়েছিল। এটি একটি কেন্দ্রীয় ঘনত্বহীন ট্রাম্পলার শ্রেণি III1p এর ক্ষুদ্র ক্লাস্টার। 
গুচ্ছটির মূল ব্যাসার্ধ ১ পারসেক (৩.৩ আলোকবর্ষ), যেখানে এর টাইডাল ব্যাসার্ধ ৫.১ পার্সেকস (১৭ আলোকবর্ষ) যা এনজিসি ২৫২৭ এর গড় বাহ্যিক সীমাটি উপস্থাপন করে। ৩৭ টি সম্ভাব্য তারা ক্লাস্টারের কেন্দ্রীয় অংশের এবং ৯৬ টি সম্ভাব্য তারা ক্লাস্টারের কৌণিক ব্যাসার্ধে অবস্থিত সদস্য। উজ্জ্বলতম নক্ষত্রের সদস্যরা হল এ-টাইপের তারা যার মধ্যে সবচেয়ে উজ্জ্বলতম তারাটি ৯.৩৮ মাত্রার এ৩ ধরনের। ক্লাস্টারটিতে ভরের একটি সাদা বামন শনাক্ত করা হয়েছে। এর বয়স অনুমান করা হয় বছর এবং প্রসূতি নক্ষত্রের প্রাথমিক গণ সার্কিট ৩.১ । ক্লাস্টারের টার্ন-অফ ভর ২.৮ । ক্লাস্টারের ধাতবতা -০.০১ যা সৌর-এর সমতুল্য। 
এনজিসি ২৫২৭ রো পাপিসের দক্ষিণে ৩.৮ ডিগ্রি দক্ষিণে অবস্থিত এবং ৫০ মিমি দূরবীনের সাহায্যে মাঝারি ধরনের বড়, উজ্জ্বল প্যাচ হিসাবে দেখতে পাওয়া যায়।
হারুন অর রশিদ (ঢাকার রাজনীতিবিদ)

হারুন অর রশিদ বাংলাদেশের ঢাকা জেলার রাজনীতিবিদ যিনি ঢাকা-৮ আসনের সংসদ সদস্য ছিলেন।
হারুন অর রশিদ ঢাকায় জন্মগ্রহণ করেন।
হারুন অর রশিদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৮ আসন থেকে সংসদ সদস্য নির্বাচিত হন।
মেসিয়ার ২

মেসিয়ার ২ বা এম২ (বা এনজিসি ৭০৮৯) হলো কুম্ভ তারামন্ডলের বিটা অ্যাকুয়ারি তারা থেকে পাঁচ ডিগ্রী উত্তরে অবস্থিত একটি বর্তুলাকার স্তবক। এটি জাঁ-ডমিনিক মারাল্ডি ১৭৪৬ সালে আবিষ্কার করেছিলেন এবং এটি বৃহত্তম বর্তুলাকার স্তবকগুলির মধ্যে একটি।
ফরাসী জ্যোতির্বিদ জাঁ-ডমিনিক মারাল্ডি ১৭৪৬ সালে জ্যাক ক্যাসিনির সাথে ধূমকেতু পর্যবেক্ষণ করার সময় প্রথমবারের মতো এম২ আবিষ্কার করেছিলেন। চার্লস মেসিয়ার ১৭৬০ সালে এটি পুনরায় আবিষ্কার করেছিলেন। তবে তিনি এটিকে নক্ষত্রবিহীন একটি নীহারিকা বলে মনে করেছিল। তবে ১৭৮৩ সালে উইলিয়াম হার্শেল স্তবকের মধ্যে তারাসমূহকে পৃথকভাবে শনাক্ত করতে সক্ষম হয়েছিলেন।
এম২ খালি চোখে দেখা যায় না বললেই চলে। দেখা গেলেও কেবল অত্যন্ত পরিষ্কার আকাশেই তা সম্ভব। বাইনোকুলার বা ছোট দূরবীক্ষণ যন্ত্র দিয়ে এই স্তবকটিকে পর্যবেক্ষণ করলে আপাতদৃষ্টিতে এটিকে নক্ষত্রবিহীন মনে হলেও বড় দূরবীক্ষণ যন্ত্র দিয়ে পর্যবেক্ষণ করলে পৃথক পৃথক নক্ষত্র শনাক্ত করা যায়। এই স্তবকের উজ্জ্বলতম তারাসমূহের আপাত মাত্রা ১৩.১।
এম২ পৃথিবী থেকে প্রায় ৫৫,০০০ আলোক বর্ষ দূরে অবস্থিত এবং এর ব্যাস প্রায় ১৭৫ আলোক বর্ষ। এটি বৃহত্তম বর্তুলাকার স্তবকসমূহের মধ্যে অন্যতম। স্তবকটি নক্ষত্রে সমৃদ্ধ এবং আকারের দিক থেকে উপবৃত্তাকার। এটি ১৩ বিলিয়ন বছর পুরাতন এবং মিল্কিওয়ে ছায়াপথের সাথে যুক্ত পুরানো বর্তুলাকার স্তবকের একটি।
এম২ স্তবকে ২১ টি পরিচিত বিষমতারাসহ প্রায় ১,৫০,০০ টি তারা রয়েছে। এর উজ্জ্বলতম তারার মধ্যে রয়েছে লোহিত এবং হলুদ দৈত্য তারা। সামগ্রিক বর্ণালীর ধরন হলো এফ৪। এম২ জাইয়া সসেজের (একত্রিত হওয়া বামন ছায়াপথের অনুমানিত অবশেষ) অংশ।
খন্দকার হারুন-উর-রশিদ

খন্দকার হারুন-উর-রশিদ বাংলাদেশের ঢাকা জেলার রাজনীতিবিদ যিনি ঢাকা-১০ আসনের সংসদ সদস্য ছিলেন।
খন্দকার হারুন-উর-রশিদ ঢাকায় জন্মগ্রহণ করেন।
খন্দকার হারুন-উর-রশিদ মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি ঢাকা-১০ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
আনোয়ার হোসেন (ব্যবসায়ী)

আনোয়ার হোসেন (১৯৩৮–১৮ আগস্ট ২০২১) বাংলাদেশের উদ্যোক্তা শিল্পপতি ও রাজনীতিবিদ যিনি ঢাকা-৮ আসনের সংসদ সদস্য ছিলেন।
আনোয়ার হোসেন ১৯৩৮ সালে ঢাকার আলমীগোলায় (লালবাগ) জন্মগ্রহণ করেন। ১৯৭৩ সালে তিনি ধানমন্ডিতে বসবাস করা শুরু করেন। তার পিতা রহিম বখ্স। তার দাদা লাক্কু মিয়া। তার স্ত্রী বিবি আমেনা। তাদের ৪ মেয়ে ও ৩ ছেলে। মেয়ে—শাহীন বেগম, সেলিনা বেগম মালা, হাসিনা বেগম রুমা ও শাহনাজ বেগম মুন্নী। ছেলে— মানোয়ার হোসেন, হোসেন মেহমুদ ও হোসেন খালেদ।
আনোয়ার হোসেন, আনোয়ার গ্রুপের প্রতিষ্ঠাতা। তাদের পারিবারিক ব্যবসার শুরু ১৮৩৪ সালে। শুরু করেছিলেন তার দাদা লাক্কু মিয়া (আসল নাম লাট মিয়া)। ১৯৫৩ সালে তিনি ব্যবসা শুরু করেন। ১৯৬৮ সালে আনোয়ার সিল্ক মিলস প্রতিষ্ঠা করে মালা শাড়ি বাজারে আনেন। বস্ত্র, পাট, সিমেন্ট, ইস্পাত, ব্যাংক, বিমা, গাড়ি, আবাসন, অবকাঠামো, আসবাবসহ ৩৬টি পণ্য ও সেবা খাতের ব্যবসার সঙ্গে যুক্ত গ্রুপটির অধীনে কোম্পানি রয়েছে ২০টি। ১৯৮৩ সালে প্রতিষ্ঠিত দি সিটি ব্যাংকের অন্যতম উদ্যোক্তা তিনি। চার মেয়াদে দি সিটি ব্যাংকের চেয়ারম্যানও ছিলেন তিনি।
রাজনীতিতে যোগ দিয়ে তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৮ আসন থেকে সংসদ সদস্য নির্বাচিত হন। এরশাদ সরকারের পতন হলে রাজনীতি থেকে দূরে চলে যান।
আনোয়ার হোসেন ১৮ আগস্ট ২০২১ সালে ঢাকার ল্যাবএইড হাসপাতালে বার্ধক্যজনিত সমস্যায় চিকিৎসাধীন অবস্থায় মৃত্যুবরণ করেন।
ট্রাশিগাং জেলা

ট্রাশিগাং জেলা ভুটানের ২০টি জেলার একটি জেলা। এটি দেশের সর্বপশ্চিমে অবস্থিত। এটি টাশিগাং নামেও পরিচিত। ট্রাশিগাং শহর জেলার সদর ও প্রধান শহর। এটি ভুটানের ৬ষ্ঠ জনবহুল জেলা। গত এক দশকে এ জেলার জনসংখ্যা হ্রাস পেয়েছে।
ট্রাশিগাং জেলার আয়তন ৩০৬৬ বর্গকিলোমিটার। এর জেলার পূর্ব দিকে ভারত, দক্ষিণে সামদ্রুপ জেলা, পশ্চিমে পেমা গাতশেল ও মনগার জেলা এবং উত্তর দিকে ত্রাশিয়াংশে জেলা ও ভারত অবস্থিত।
সাকতেং বন্যপ্রাণী অভয়ারণ্য ভুটানের ১০টি সংরক্ষিত এলাকার একটি, এটি মিগোই এর অংশ হিসেবে সংরক্ষিত করা হয়েছিল, যা ভুটানিদের বিশ্বাসমতে ইয়েতির একটি রুপ। অভয়ারণ্যটি জেলার পূর্বের এক তৃতীয়াংশ জুরে বিদ্যমান এবং এটি সামদ্রুপ জেলার খালিং বন্যপ্রাণী অভয়ারণ্যের সাথে যুক্ত।
ট্রাশিগাং জেলা ১৫টি গিয়োগে বিভক্ত;
২০০৫ সালের আদমশুমারি অনুযায়ী ট্রাশিগাং জেলার জনসংখ্যা ছিল ৫১,১৩৮ জন। কিন্তু ২০১৭ সালের আদমশুমারি অনুযায়ী এর জনসংখ্যা হল ৪৫,৫১৮ জন। এক দশকে যে ছয়টি জেলার জনসংখ্যা কমেছে এটি তার একটি। জনসংখ্যা হ্রাসের হার ১১%। এটি ভুটানের ৬ষ্ঠ জনবহুল জেলা। এর জনসংখ্যার ঘনত্ব প্রতি বর্গকিলোমিটারে ১৪ জন।
পেজ আপ ও পেজ ডাউন কী

পেজ আপ এবং পেজ ডাউন কী দুটি (সংক্ষেপে PgUp এবং PgDn কী হিসাবেও পরিচিত) সাধারণত কম্পিউটার কীবোর্ডগুলিতে দেখা যায়।
কী দুটি মূলত ডকুমেন্টের উপরে বা নীচে স্ক্রল করতে ব্যবহৃত হয় তবে স্ক্রলিংয়ের দূরত্ব বিভিন্ন অ্যাপ্লিকেশনভেদে পরিবর্তিত হয়। উদাহরণস্বরূপ: ওয়ার্ড প্রসেসরগুলোতে তারা কোনও অনুকরণকৃত ফিজিক্যাল পৃষ্ঠা বা স্ক্রিন ভিউতে ঝাঁপ দিতে পারে যা জুম ফ্যাক্টরের উপর নির্ভর করে একসাথে একটি পৃষ্ঠা বা অনেকগুলো পৃষ্ঠার কিছু অংশ বা অংশবিশেষ প্রদর্শন করতে পারে। তবে যেসব ক্ষেত্রে ডকুমেন্টটি এক স্ক্রিনের চেয়েও ছোট হয় সেসব ক্ষেত্রে প্রায়শই এবং কী-এর কোনও দৃশ্যমান প্রভাব থাকে না।
অপারেটিং সিস্টেমের কীগুলির (মডিফাইয়ার ছাড়াই চাপন) কাজের ধরন ভিন্ন হয়, কোনোকোনো ক্ষেত্রে এটি কেবলমাত্র ভিউ সরাতে পারে- যেমন: ম্যাক ওএস এক্সে, আবার কোনো ক্ষেত্রে কেবলমাত্র ইনপুট কার্সরটিও সরাতে পারে- যেমন: মাইক্রোসফ্ট উইন্ডোজ। ডান-থেকে-বাম (right-to-left) সেটিংসে কী উপরের দিকে বা ডানদিকে (বামের পরিবর্তে) সরানো যায় এবং কী-কে নীচে বা বাম দিকে (ডানের পরিবর্তে) সরানো যায়। কী দুটিকে বা পূর্ববর্তী পৃষ্ঠা এবং বা পরবর্তী পৃষ্ঠা বলেও অভিহিত করা হয় তাদের কাজের ধরন অনুসারে।
অ্যারো কী এবং স্ক্রল হুইলকেও কোনও ডকুমেন্ট বা দস্তাবেজ স্ক্রল করতেও ব্যবহার করা যেতে পারে, যদিও তা সাধারণত ছোট বর্ধনমূলক দূরত্ব দ্বারা। যদি কোনো মডিফাইয়ার কী যেমন , , বা এগুলোর মধ্য থেকে একাধিক কী একসাথে ব্যবহৃত হয় তবে তা পেজ কীগুলোর মতোই কাজ করতে পারে।
বেশিরভাগ অপারেটিং সিস্টেমে, সম্পাদনাযোগ্য পাঠ্যে যদি পেজ আপ বা পেজ ডাউন কীকে কী সহ চাপা হয় তবে স্ক্রল করা সমস্ত পাঠ্য হাইলাইটেড হবে।
কিছু অ্যাপ্লিকেশনে এবং কী দুটি ক্যারেট নেভিগেশনে (উইন্ডোজে ফাংশন কীএর সাথে টগলড) আলাদা আচরণ করে। ৩০% লোকের দাবি পেজ কীদুটো তাদের ডিভাইসে প্রচলিত ধারার (আপ কী উপরে বা ডানে, ডাউন কী নিচে বা বামে) উল্টো দিকে নিয়ে যায় এবং তারা মনে করে সফ্টওয়্যারগুলোতে এই কীগুলির ক্রিয়াকলাপ উল্টো করার জন্য কোনোরূপ সেটিংস থাকতে পারে।
২০০৮ সালের আগস্টে মাইক্রোসফ্ট পেজ আপ এবং পেজ ডাউন কী দুটোর কার্যকারিতার জন্য #৭,৪১৫,৬৬৬ পেটেন্ট পায়।
ওয়াংদুয়ে ফোদ্রাং জেলা

ওয়াংদুয়ে ফ্রোদাং জেলা মধ্য ভুটানে অবস্থিত ভুটানের একটি জেলা। এটি ভুটানের ২০টি জেলার মধ্যে আয়তনে সবচেয়ে বড় জেলা।
১৯৩৮ সালে নির্মিত একটি জোং এর নামে জেলার নামকরণ করা হয়েছে, জেলায় যার আধিপত্য রয়েছে এবং জোং এর দরজার বাইরে একটি ছোট শহর রয়েছে, যা জেলার রাজধানী (জংখাগ থ্রোমদে)। নামটি ঙ্গাগ-দ্বাং-র্নাম-র্গ্যাল দিয়েছিলেন বলে জানা গেছে, যিনি দক্ষিণ থেকে আক্রমণ প্রতিরোধের জন্য জোং এর জন্য সেরা স্থানটি অনুসন্ধান করেছিলেন। ওয়াংডদুয়ে শব্দের অর্থ দেশের একীকরণ এবং ফ্রোদাং এর অর্থ জংখাগ প্রাসাদ। এটি ইউনেস্কোর অন্তর্ভুক্তির জন্য ভুটানের সম্ভাব্য তালিকার একটি অস্থায়ী সাইট হিসাবে তালিকাভুক্ত।
ওয়াংদুয়ে ফ্রোদাং জেলার আয়তন ৪৩০৮ বর্গকিলোমিটার। জেলার দক্ষিণ দিকে দাগানা ও সিরাং জেলা, পূর্বে ট্রংসা জেলা, পশ্চিমে থিম্ফু ও পুনাখা জেলা এবং উত্তরে গাসা জেলা ও তিব্বতের সাথে সামান্য আন্তর্জাতিক সীমান্ত রয়েছে।
২০০৫ সালের আদমশুমারি অনুযায়ী জেলার জনসংখ্যা ছিল ৩১,১৩৫ জন। ২০১৭ সালের আদমশুমারি অনুযায়ী জনসংখ্যা হল ৪২,১৮৬ জন। জেলার জনসংখ্যা বৃদ্ধির হার ৩৫.৫% এবং জনসংখ্যার ঘনত্ব প্রতি বর্গকিলোমিটারে ৯.৮ জন।
অ্যারো কী

অ্যারো কী বা কার্সর মুভমেন্ট কী হলো একটি কম্পিউটার কীবোর্ডের এমন কিছু বাটন যা একজন প্রোগ্রামার কোনো নির্দিষ্ট দিকে কার্সরকে সরিয়ে নেওয়ার জন্য ব্যবহার করেন।
"কার্সার মুভমেন্ট কী" শব্দটি এবং "অ্যারো কী" সবসময় একরকম নয় অর্থাৎ আলাদা অর্থেও ব্যবহৃত হয়। মনোনীত কম্পিউটার কীবোর্ডের যে কী-এর সাহায্যে কার্সর সরানো যায় তাই "কার্সার মুভমেন্ট কী"। কিন্তু অ্যারো কী বলতে সাধারণত চারটি নির্দিষ্ট কীগুলির মধ্যে কোনো একটিকে বোঝায় যা সচরাচর তীর চিহ্ন দিয়ে চিহ্নিত করা থাকে।
অ্যারো কীগুলি সাধারণত কীবোর্ডের নিচে সংখ্যা কীপ্যাডের বাম দিকে থাকে, সাধারণত একটি উল্টানো-T এর মতো বিন্যাসে সাজানো থাকে, তবে বর্তমানে হীরক আকার এবং সরল আকারের বিন্যাসও পাওয়া যায়। অ্যারো কীগুলি সাধারণত ডকুমেন্টের চারপাশে নেভিগেট করতে এবং গেমস খেলতে ব্যবহৃত হয়। ইনভার্টেট-T লেআউটটি ১৯৮২ সাল থেকে ডিজিটাল সরঞ্জাম কর্পোরেশন LK201 কীবোর্ড দ্বারা জনপ্রিয় হয়েছিল।
কম্পিউটার মাউস প্রচলনের আগে, অ্যারো কীগুলিই ছিলো স্ক্রিনে কার্সর সরানোর প্রাথমিক উপায়। মাউস কী হলো এমনই একটি বৈশিষ্ট্য যা অ্যারো কীগুলোর পরিবর্তে মাউসের সাহায্যে কার্সর নিয়ন্ত্রণ করার সুবিধা দেয়। অ্যামিগায় একটি বৈশিষ্ট্য যুক্ত হয়েছে যার মাধ্যমে অ্যামিগা কী চেপে ধরে রাখার ফলে একজন ব্যক্তি ওয়ার্কবেঞ্চ অপারেটিং সিস্টেমে অ্যারো কীগুলোর সাহায্যে পয়েন্টারটি সরিয়ে ফেলতে পারেন, তবে বেশিরভাগ গেমের জন্য একটি মাউস বা জয়স্টিকের প্রয়োজন হয়। গেম খেলতে অ্যারো কীগুলির ব্যবহার একটি ফ্যাশন হয়ে গিয়েছিল ১৯৮০ এর দশকের শেষের দিকে এবং ১৯৯০ এর দশকের গোড়ার দিকে যখন জয়স্টিকগুলি আবশ্যক ছিল এবং সাধারণত কিছু গেম কোনও কী-ই সমর্থন করত না এমন গেমগুলোতে অ্যারো কীগুলো ব্যবহার করা হত। গেম খেলার জন্য প্রয়োজনীয় WASD কীগুলির পরিবর্তেও এগুলো ব্যবহার করা যেতে পারে।
১৯৮২ সাল থেকে ডিজিটাল ইকুইপমেন্ট কর্পোরেশনের LK201 কীবোর্ড দ্বারা জনপ্রিয় হয়ে উঠেছিলো ইনভার্টেড-টি লেআউট।
কিছু কমোডোর ৮-বিট কম্পিউটার চারটির পরিবর্তে দুটি অ্যারো কী ব্যবহার করত। তবে চারটি কী-এর কাজই তারা করতে পারতো এবং এজন্য তারা শিফট কী ব্যবহার করে নির্দেশাবলী নির্বাচন করত।
মূল অ্যাপল ম্যাকিন্টশ-এ স্টিভ জবসের জেদের ফলেই কোনও তীরচিহ্ন ছিল না, তিনি মনে করেছিলেন যে লোকেরা এর পরিবর্তে মাউস ব্যবহার করবে। তারা একরকম জোরপূর্বক ম্যাকিন্টশ থেকে অ্যারো কী বাদ দিয়েছিলো এবং ব্যবহারকারীদের নতুন মাউস ইনপুট ডিভাইসে অভিযোজিত করেছিল। পরবর্তীতে অ্যাপল কীবোর্ডে অ্যারো কীগুলি অন্তর্ভুক্ত করা হয়েছিল।
অ্যারো কীগুলি বিভিন্ন অ্যাপ্লিকেশনে বিভিন্ন কাজে ও প্রয়োজনে ব্যবহার করা হয় যেমন:
মানব পাত্রভিত্তিক গবেষণা

মানব পাত্রভিত্তিক গবেষণা বলতে এক ধরনের প্রণালীবদ্ধ বৈজ্ঞানিক গবেষণাকে বোঝায় যাতে মানুষকে গবেষণার পাত্র হিসেবে ব্যবহার করা হয়। এই গবেষণাতে (পেশাদার বা ছাত্র) অনুসন্ধানকারী গবেষক একজন জীবিত ব্যক্তির সাথে আন্তঃক্রিয়া বা হস্তক্ষেপমূলক প্রক্রিয়ার মাধ্যমে সেই ব্যক্তি সম্পর্কে উপাত্ত বা জৈব নমুনা সংগ্রহ করেন এবং সেই উপাত্ত বা জৈব নমুনা ব্যবহার, অধ্যয়ন বা বিশ্লেষণ করেন, যাকে হস্তক্ষেপমূলক মানব পাত্রভিত্তিক গবেষণা বলা হয়। অথবা তিনি কোনও উৎস থেকে একজন জীবিত ব্যক্তি সম্পর্কে শনাক্তকরণযোগ্য ব্যক্তিগত তথ্য বা জৈব নমুনা সংগ্রহ, ব্যবহার, অধ্যয়ন, বিশ্লেষণ বা উৎপাদন করেন, যাকে পর্যবেক্ষণমূলক মানব পাত্রভিত্তিক গবেষণা বলা হয়। হস্তক্ষেপমূলক প্রক্রিয়া বলতে জীবিত ব্যক্তির দেহ থেকে সরাসরি তথ্য বা জৈব নমুনা সংগ্রহের প্রক্রিয়া বোঝাতে পারে, এবং ব্যক্তিকে বা ব্যক্তির চারপাশের পরিবেশকে গবেষণার উদ্দেশ্যসাধনের লক্ষ্যে কৌশলে পরিচালনা করাকেও বোঝাতে পারে। রক্ত সংগ্রহ, জরিপ পরিচালনা, অংশগ্রহণকারীর পরিবেশ পরিবর্তন, ঔষধ প্রয়োগ, মৌখিক পরীক্ষা বা সাক্ষাৎকার, মনোবৈজ্ঞানিক পরীক্ষা সম্পাদন, তথ্য সংগ্রহ, শিক্ষাদানের নতুন কৌশল পরীক্ষা করা, ইত্যাদি কিছু মানব পাত্রভিত্তিক গবেষণার উদাহরণ।
মানব পাত্রের উপর গবেষণা চিকিৎসাবৈজ্ঞানিক (রোগীভিত্তিক) হতে পারে, কিংবা চিকিৎসাবিজ্ঞান-বহির্ভূত (যেমন সামাজিক বিজ্ঞান ক্ষেত্রীয়) হতে পারে। মানব পাত্রভিত্তিক চিকিৎসাবৈজ্ঞানিক গবেষণার অংশ হিসেবে জৈব নমুনা বিশ্লেষণ, রোগবিস্তারমূলক ও আচরণমূলক গবেষণা এবং চিকিৎসাবৈজ্ঞানিক লেখচিত্র পর্যালোচনা ও গবেষণা অন্তর্ভুক্ত থাকতে পারে। রোগীভিত্তিক পরীক্ষণ এক ধরনের বিশেষ, অত্যন্ত কঠোরভাবে নিয়ন্ত্রিত মানব পাত্রভিত্তিক গবেষণা্র একটি উদাহরণ, যাতে ঔষধ, টিকা এবং চিকিৎসা যন্ত্রসমূহের কার্যকারিতা ও নিরাপত্তা মূল্যায়ন করা হয়। অন্যদিকে সামাজিক বিজ্ঞানসমূহে মানব পাত্রভিত্তিক গবেষণাতে প্রায়শই জরিপ পরিচালনা করা হয়, যাতে কোনও বিশেষ ব্যক্তির একটি দলকে অনেকগুলি প্রশ্ন করা হয়। জরিপের পদ্ধতি হিসেবে প্রশ্নতালিকা, সাক্ষাৎকার ও নিবদ্ধ দল (focus group) ব্যবহার করা হয়।
উচ্চতর জীববিজ্ঞান, রোগীভিত্তিক চিকিৎসাবিজ্ঞান, স্বাস্থ্যসেবিকা বিদ্যা, মনোবিজ্ঞান, সমাজবিজ্ঞান, রাষ্ট্রবিজ্ঞান ও নৃবিজ্ঞানসহ বিজ্ঞানের বহু বিভিন্ন ক্ষেত্রে মানব পাত্রভিত্তিক গবেষণা সম্পাদন করা হয়ে থাকে। গবেষণায় অংশগ্রহণকারী মানব পাত্রদের উপরে অন্যায় ব্যবহার রোধের উদ্দেশ্যে বিভিন্ন ব্যবস্থা গ্রহণ করা হয়ে থাকে।
মোঙ্গার জেলা

মোঙ্গার জেলা ভুটানের ২০টি জেলার একটি, যা পূর্বাঞ্চলে অবস্থিত। এটি পূর্ব ভুটানের সবচেয়ে দ্রুত উন্নয়নশীল জেলা। একটি আঞ্চলিক হাসপাতাল তৈরি করাসহ অঞ্চলটি অনেক অর্থনৈতিক ক্রিয়াকলাপ নিয়ে নড়েচড়ে বসে। মোঙ্গার তার লেবু ঘাসের জন্য বিখ্যাত, একটি ঘাস জাতীয় উদ্ভিদ, যা প্রয়োজনীয় তেল উৎপাদন করতে ব্যবহার করা যেতে পারে। এছাড়া কুড়ি ছু নদীতে একটি জলবিদ্যুৎ কেন্দ্র রয়েছে।
মোঙ্গার জেলার পশ্চিমাংশ (সেলিং ও তসামং গিয়োগ) থ্রুশিংলা জাতীয় উদ্যানের অংশ এবং জেলার উত্তরপূর্বাংশ (সারমুং গিয়োগ) বুমডেলিং বন্যপ্রাণী অভয়ারণ্যের অংশ।
মোঙ্গার জেলার উপত্যকা দিয়ে প্রবাহিত হয়েছে কুড়ি ছু নদী। কুড়ি ছু নদী পূর্ব ভুটানের একটি প্রধান নদী, যা মানস নদী ব্যবস্থার একটি শাখা নদী ও ভুটানের বৃহত্তম নদী এবং ব্রহ্মপুত্র নদীর একটি প্রধান শাখা যা পূর্ব অঞ্চলের বেশিরভাগ অংশকে স্রোত প্রবাহিত করে।
মোঙ্গার জেলা ১৭টি গিয়োগে বিভক্ত;
২০০৫ সালের আদমশুমারি অনুযায়ী জেলার জনসংখ্যা ছিল ৩৭,০৬৯ জন এবং ২০১৭ সালের আদমশুমারি অনুযায়ী জনসংখ্যা বৃদ্ধি পেয়ে হয়েছে ৩৭,১৫০ জন। জেলায় জনসংখ্যা বৃদ্ধির হার ০.২% এবং জনসংখ্যার ঘনত্ব প্রতি বর্গকিলোমিটারে ১৩ জন।
মেরিন সিটি মেডিকেল কলেজ

মেরিন সিটি মেডিকেল কলেজ হলো বাংলাদেশের একটি বেসরকারি চিকিৎসা বৈজ্ঞানিক উচ্চ শিক্ষা প্রতিষ্ঠান। ২০১৩ সালে এটি চট্টগ্রামের বায়েজিদ বোস্তামিতে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় ও চট্টগ্রাম বিশ্ববিদ্যালয়-এর অধিভুক্ত একটি কলেজ।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।
কলেজটির সাথে মেরিন সিটি মেডিকেল কলেজ হাসপাতাল নামে একটি হাসপাতাল সংযুক্ত আছে।
মানুষমারা, কুড়িগ্রাম

মানুষমারা বাংলাদেশের উত্তরাঞ্চলের একটি গ্রাম। এটি রংপুর বিভাগের কুড়িগ্রাম জেলার চিলমারী উপজেলার অষ্টমীর চর ইউনিয়নের অন্তর্ভুক্ত।
মানুষমারা ব্রহ্মপুত্র নদের একটি দরিদ্র চর এলাকা। চরের ভূমির উচ্চতা কম হওয়ায় প্রতি বছর বন্যা কবলিত হয়। এছাড়া প্রতিবছর নদীভাঙনের মুখে চরের অংশবিশেষ নদীতে বিলীন হয়।
তালুক মানুষমারা

তালুক মানুষমারা বাংলাদেশের উত্তরাঞ্চলের একটি গ্রাম। এটি রংপুর বিভাগের নীলফামারী জেলার সদর উপজেলার কচুকাটা ইউনিয়নের অন্তর্ভুক্ত।
তালুক মানুষমারা নীলফামারী শহর থেকে প্রায় ১৫ কিলোমিটার দূরত্বে অবস্থিত। গ্রামের পাশ দিয়ে যমুনেশ্বরী নদী প্রবাহিত হয়েছে।
দিগঙ্গনা সূর্যবংশী

দিগঙ্গনা সূর্যবংশী (জন্ম: ১৫ অক্টোবর ১৯৯৭) একজন ভারতীয় টেলিভিশন এবং চলচ্চিত্র অভিনেত্রী, সঙ্গীতশিল্পী এবং গ্রন্থকার। দিগঙ্গনা স্টার প্লাসের টেলিভিশন ধারাবাহিক "এক বীর কি আরদাস...বীরা"-তে বীরা কৌর সম্পূরন সিংয়ের চরিত্রে অভিনয় করেছিলেন। ২০১৫ সালে তিনি আপাতবাস্তব অনুষ্ঠান "বিগ বস ৯"-এ অংশ নিয়েছিলেন।
দিগঙ্গনার বাবা নীরাজ সূর্যবংশী এবং মা সরিতা সূর্যবংশী।
দিগঙ্গনা ভারতের মুম্বইয়ের মিঠাবাই কলেজ থেকে দ্বাদশ বোর্ড সম্পন্ন করেছেন, যেখানে তিনি "এক বীর কি আরদাস...বীরা"-এর শুটিং চলাকালীন পরীক্ষায় অংশ নিয়েছিলেন।
মানুষমারা, নদীয়া

মানুষমারা ভারতের নদীয়া জেলার কল্যাণী মহকুমার একটি শহর।
মানুষমারায় "মানুষমারা প্রাথমিক বিদ্যালয়" নামে একটি বিদ্যালয় রয়েছে। বিদ্যালয়ের নামের জন্য এটি আলোচিত হয় এবং পরিবর্তনের দাবি ওঠে।
অ্যাডাল্টকন

অ্যাডাল্টকন আমেরিকা যুক্তরাষ্ট্রের একটি পর্নোগ্রাফিক চলচ্চিত্র বাণিজ্য মেলা। প্রতি বছরে এই মেলা তিনবার হয়ে থাকে, সাধারণত লস এঞ্জেলেস, ক্যালিফোর্নিয়ার লস অ্যাঞ্জেলেস কনভেনশন সেন্টারে দুইটি এবং লাস ভেগাস ভ্যালি, নেভাদায় একটি সম্মেলন হয়ে থাকে। ইভেন্টটি ২০০১ সালে প্রতিষ্ঠিত হয়েছিল। 
অ্যাডাল্টকন ২০০৭ এ অ্যাডাল্টকন পুরস্কার অনুষ্ঠানের আয়োজন করেছিল। যদিও তারা ২০০৮ সালে এর পরবর্তী অনুষ্ঠানের ঘোষণা দিয়েছিল, সেটি কার্যকর হয় নি।
জুলাই ২০১১ এ, অ্যাডল্টকন লস অ্যাঞ্জেলেসে তাদের দুটি শো বাতিল করে দিয়েছিল কারণ লস অ্যাঞ্জেলেস কনভেনশন সেন্টার বছরের একই সময়ে প্রায় দুটি প্রতিযোগিতামূলক পর্নোগ্রাফি সম্মেলন করে। 
১৯ মে, ২০১৬ সালে লস অ্যাঞ্জেলেসের অ্যাডাল্টকন অনুষ্ঠানে ১০,০০০ ভক্তের উপস্থিতির কথা জানিয়েছিল।
ইরোটিক ড্রিম

ইরোটিক ড্রিম, কথ্যভাষায় ইরোটিকা নামে পরিচিত, এটি একটি বার্ষিক প্রাপ্তবয়স্ক বিনোদন সম্মেলন যা গ্রিসের অ্যাথেন্সে প্রথম অনুষ্ঠিত হয় ২০১১ সালে এবং পরে ২০১২ এবং ২০১৩ সালে। ২০১১ সালে থেসালোনিকিতে একটি দ্বৈত সম্মেলনও অনুষ্ঠিত হয়েছিল। এতে নাচ এবং অন্যান্য শো অন্তর্ভুক্ত ছিল এবং যৌন-সম্পর্কিত পণ্য বিক্রয় করা হয়েছিল। অ্যাড্রিয়েনা রুশোর মতো পর্ন অভিনেত্রীরা এই সম্মেলনে অংশ নিয়েছেন। জর্জ ক্রিসোস্পাথিস মেলার আয়োজক।
২০১২ সালের সম্মেলনটি গ্রীক অর্থনৈতিক সঙ্কট নিয়ে রয়টার্সের একটি প্রতিবেদনের বিষয় ছিল।